Datum: 4. 10. 2021

**ZADEVA: *Odgovori na vprašanja 1***

**ZVEZA: JHL-21/21**

Spoštovani,

v zvezi z javnim naročilom št. **JHL-21/21 – Rekonstrukcija vodovoda ter sočasna gradnja meteorne kanalizacije in pločnika Dolsko** obveščamo vse zainteresirane ponudnike, da je naročnik preko Portala javnih naročil prejel vprašanja. V nadaljevanju posredujemo odgovore.

1. **VPRAŠANJE (Datum prejema: 27.09.2021   14:29):**

A smemo reference točk a, b, c, d, e izpolnjevati z istimi projekti? Recimo a in b z isto referenco?

**ODGOVOR:**

**Reference** za infrastrukturo, referenca za kanalizacijo in referenca za vodovod **so lahko** priložene na podlagi del iz iste pogodbe.

Izpolnjevanje posamezne referenčne zahteve, v kateri naročnika zahteva več istovrstnih referenc (vsaj dve izvedbi referenčnih poslov v alineji a), b), d) in e) tč. 3.2.3.1. razpisne dokumentacije), mora kandidat izpolniti z referenčnimi potrdili, na podlagi del iz različnih pogodb.

Različne referenčne zahteve se lahko izpolnijo na podlagi izvedenih del iz iste pogodbe, istovrstne reference pa se izpolnijo na podlagi izvedenih del iz različnih pogodb.

Enako velja tudi za izpolnjevanje strokovne sposobnosti (tč. 3.2.3.2. razpisne dokumentacije).

1. **VPRAŠANJE (Datum prejema: 29.09.2021   09:31):**

Za referenčni pogoj b) je zahtevano minimalno dve rekonstrukciji ali gradnja ceste z asfaltiranjem in ostalih javnih površin z najmanj dvema objektoma GJI (kanal, vodovod) v skupni dolžini vsaj 800 m za posamezen posel. Kaj točno mora biti skupne dolžine 800 m? Cesta+vodovod+kanal, ali vodovod+kanal?

**ODGOVOR:**

Naročnik bo za ustrezno referenco štel tisto referenco, v kateri so bili v skupni dolžini vsaj 800m' (t.j. odseku) zgrajeni VSI trije segmenti SKUPAJ:  kanalizacija, vodovod ter cesta, brez seštevanja dolžin posameznih delov, kot je bilo zastavljeno vprašanje.

V izogib zapletom predlagamo ponudnikom, da referenčnemu potrdilu priložijo tudi situacijo oz. načrt (izvleček iz PID-a), iz katerega bo razvidna izvedba vseh treh segmentov na istem odseku – skupne dolžine vsaj 800m'.

Lepo pozdravljeni!

JAVNI HOLDING Ljubljana, d.o.o.

Sektor za javna naročila